En una setmana com la del pont de la Puríssima, el Centre Nacional del Trànsit engega un operatiu especial en el qual treballen més de 200 persones per tal de fer que la circulació sigui el més fluida possible i informar en tot moment de la situació actual del trànsit. Un equip de Ràdio i Televisió d'Andorra s'ha endinsat fins a la sala de control per veure com s'organitzen.

Aquest és l'últim dia del pont de la Puríssima, i els operaris i els treballadors de la sala de control de Mobilitat es preparen per al que serà una de les jornades més intenses de l'any. Un equip humà format per 4 persones s'encarrega de gestionar tota la informació que reben a través de les més de 300 càmeres que hi ha distribuïdes al voltant de tota la xarxa viària.



El seu servei és cabdal per tal de gestionar una entrada i sortida tan massiva de vehicles. 82.000 vehicles d'entrada en tan sols 4 dies, uns 20.000 per dia, cues de fins a 14 quilòmetres per sortir del país, uns 1.200 vehicles per hora.



En dies com el d'avui el telèfon i les xarxes treuen fum. De fet ens resulta impossible poder completar l'entrevista.



En alguns moments es passa de 0 a 100 en uns instants. Davant qualsevol incident que pugui afectar la fluïdesa del trànsit en dies com el d'avui s'ha de ser molt àgil.



El servei de Mobilitat es manté durant tota la jornada molt actiu a través de les xarxes socials i a través dels panells informatius de les carreteres i davant de qualsevol incident o consulta les línies telefòniques del 1802 sempre tenen una resposta.



Informa: Hèctor Romance

Imatges: Guillem Casal